মহানগর ওয়েবডেস্ক: আমি নোবেল পুরস্কার পেতে পারি৷ কিন্তু ওরা দেয় না৷ মঙ্গলবার এমনটাই দাবি করলেন মার্কিন প্রেসিডেন্ট ডোনাল্ড ট্রাম্প৷ রবিবার হিউস্টনে প্রধানমন্ত্রী নরেন্দ্র মোদীর সঙ্গে অভূতপূর্বভাবে সময় কাটানোর ঠিক ২৪ ঘন্টার মধ্যে পাক প্রধানমন্ত্রী ইমরান খানের সঙ্গে ফের বৈঠকে বসেন ট্রাম্প৷ সেখানে ফের কাশ্মীর ইস্যুতে মধ্যস্থতা করার ইচ্ছে জাহির করেন তিনি৷ তাঁর এহেন মন্তব্যের পর এক পাক সাংবাদিক বলে ওঠেন, কাশ্মীর সমস্যার সমাধান করতে পারলে নোবেল পুরস্কার পাওয়া উচিত ট্রাম্পের৷ এরপরই নিজেকে নোবেল পাওয়ার দাবিদার বলে উল্লেখ করেন মার্কিন প্রেসিডেন্ট৷ সোমবার পাক প্রধানমন্ত্রী ইমরান খানের সঙ্গে বৈঠকের পর যৌথ সাংবাদিক বৈঠকে মার্কিন প্রেসিডেন্ট বলেন, আমি পাকিস্তানকে বিশ্বাস করি।
নোবেলের দাবিদার, কিন্তু দেওয়া হয় না তাঁকে! দাবি 'ওভার কনফিডেন্ট' ট্রাম্পের